 

**בבית הדין הצבאי המחוזי**

**במחוז שיפוטי צפון**

**בפני השופטת: סא"ל מיכל אמברם שחר**

**בעניין: התובע הצבאי (ע"י ב"כ, סגן קשת יוסף)**

**נגד**

**הנאשם: ח/XXX רב"ט נ' מ' (ע"י ב"כ, סגן יסמין יונס)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 20.06.2022 ועד יום 19.11.2022 למשך 153 ימים, בהתאם לכתב האישום המתוקן ולפרטים הנוספים.

**ניתנה היום, כ"ט בכסלו תשפ"ד, 12.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

**החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 153 ימים עד למעצרו.**

כעולה מתדפיסו האישי, גויס החייל לצה"ל בחודש אפריל 2021. תחילה שולב בבסיס XXX ככבאי. בהמשך, לאור קושי במישור המשמעתי, הוא עבר לבסיס XXX. מגורי החייל בעיר דימונה. לאור המרחק מהבית ועל רקע צרכיו המשפחתיים והכלכליים, יצא החייל לעריקות הניצבת בבסיס הליך זה. עם כניסתו להליך השילוב בחודש נובמבר 2022, שונה שיבוצו XXX. לאחר כינוס וועדה אינטגרטיבית ביחידה, הותאם לו תפקיד במערך האבטחה במחנה בתנאי יומיות ובשעות גמישות שאפשרו לו לשלב את השירות הצבאי עם צרכיו מבית. החייל התמיד לאורך תקופת השילוב וגילה אחריות ומסירות לתפקיד ולהליך. לאורך ההליך, זכה החייל למעטפת פיקודית, זאת בפרט בתקופה האחרונה מאז פתיחת מלחמת חרבות ברזל. בד בבד עם שירותו הצבאי, התמיד החייל בעבודה קבועה, זכה לליווי ת"ש ולתמיכת צוות מדור השילוב ועו"ס המשלב.

בנסיבות הכוללות, יש לכבד את הסכמת הצדדים ולברך על הליך שילוב מוצלח.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו-1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקדי החייל: מפקד XXX – קיריל ולמפקדת המלווה – רס"ל ספיר.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

**זכות ערעור כחוק.**

**ניתן היום, כ"ט בכסלו תשפ"ד, 12.12.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופטת

**העתק נכון מהמקור

ק' בית הדין**

**נערך על ידי : ס.ש**

**בתאריך: 31.12.2023**

**חתימת המגיה: סגן שיר בן-ארמון**